| VšĮ Kuršėnų ligoninė |
| --- |
|  |
| Ligoninė 2015 m. |
| 

VšĮ Kuršėnų ligoninėVšĮ Kuršėnų ligoninė

56°00′13″š. pl. 22°56′14″r. ilg.﻿ / ﻿56.003534°š. pl. 22.937216°r. ilg.﻿ / 56.003534; 22.937216﻿ (Kuršėnų ligoninė)Koordinatės: 56°00′13″š. pl. 22°56′14″r. ilg.﻿ / ﻿56.003534°š. pl. 22.937216°r. ilg.﻿ / 56.003534; 22.937216﻿ (Kuršėnų ligoninė) |
|  |
| Vieta | J. Basanavičiaus g. 10 Kuršėnai |
| Įstaigos tipas | Lietuvos nacionalinės sveikatos sistemos įstaiga |
| Finansavimas | Viešoji įstaiga |
| Įstaigos rūšis | Ligoninė |
| Skubi pagalba | Priėmimo-skubiosios pagalbos skyrius |
| Lovų skaičius | 72 |
| Atidaryta | 1949 m. |
| Rekonstruota | 2019 m. |
| Tinklalapis | kursenai-medicina.lt/l/ |

**VšĮ Kuršėnų ligoninė** – Šiaulių rajono savivaldybės įsteigta sveikatos apsaugos įstaiga Kuršėnuose, buvusi ligoninė. Joje nuo 2018 m. teikiamos slaugos ir palaikomojo gydymo paslaugos. Išliko ir tebeveikia svarbūs padaliniai: Priėmimo skyrius, kuriame visą parą teikiama skubi medicininė pagalba, rentgenas, laboratorija, Konsultacinė poliklinika, veikia Dienos stacionaras, teikiamos fizioterapijos ir kineziterapijos paslaugos. Kaip ir anksčiau įstaiga teikia ir socialinės globos paslaugas.

Istorija
--------

Pir­mo­ji Kur­šė­nų ap­skri­ties li­go­ni­nė įkurta 1949 m. bir­že­lio 9 d. Stru­gai­čių kai­me, da­bartiniu adresu - Kur­šė­nų mieste, Pu­šy­no g. 6. Naujoje įstaigoje bu­vo 10 lo­vų, 2 gy­dy­to­jai ir me­di­ci­nos se­suo. Pir­mo­ji ligoninės va­do­vė – vy­riau­sio­ji gy­dy­to­ja Emi­li­ja Že­ko­nie­nė.

Li­go­ni­nės įkūrimu Kur­šė­nuo­se pasirūpino te­ra­peu­tas Apo­li­na­ras Bag­do­nas. 1947 m. jau­nas spe­cia­lis­tas A. Bag­do­nas bu­vo pa­skir­tas Kur­šė­nų am­bu­la­to­ri­jos ve­dė­ju, ne­tru­kus – Kur­šė­nų ra­jo­no svei­ka­tos ap­sau­gos sky­riaus ve­dė­ju. Jo rūpesčiu kiek vė­liau įsteig­tos ir Vai­kų, Mo­te­rų kon­sul­ta­ci­os. Net­ru­kus po ati­da­ry­mo li­go­ninei bu­vo pa­skir­tas ki­tas, ne­baig­tas sta­ty­ti mū­ri­nis na­mas Pa­ven­čiuo­se. Li­go­ni­nė nuo­lat plė­tė­si, o 1969 m. pasiekė vystymosi pi­ką: ta­po 200 lo­vų li­go­ni­ne ir to­kia ji išliko iki pat Nep­rik­lau­so­my­bės at­kū­ri­mo. 1997 m. ji su­si­trau­kė iki 126 lo­vų. Po reorganizacijos ta­po vie­šą­ja įstai­ga.

Nuo 2015 m. bu­vo atliekami konk­re­tūs dar­bai, skiriamos rei­kia­mos biu­dže­to lė­šos, siekiant suvaldyti įsi­se­nė­ju­sią ir ne­s­ta­bi­lią li­go­ni­nės pa­dė­tį ir ne­aiš­kią jos atei­tį. Įstaigoje trūko apa­ra­tū­ros ir spe­cia­lis­tų, ją varžė šim­ta­tūks­tan­ti­nės sko­los. Jau daugiau nei dešimtmetį ligoninėje nebuvo Gimdymo skyriaus, o vėliau neliko ir Vaikų ligų skyriaus. Buvo uždaryti Reanimacijos ir Chirurginiai skyriai. Ligoninės 50 stacionaro lovų buvo užpildomos tik pusiau. Sudėtingesnių pacientų atvejais, jie buvo siunčiami į Šiaulių respublikinę ligoninę, o Kuršėnuose buvo guldomi tokie ligoniai, kuriems nereikėjo intensyvaus gydymo.

Nuo 2018 m. lie­pos 1 d. Kuršėnų ligoninėje nebeteikiamos stacionarinės gydymo paslaugos. Tačiau pati ligoninė nebuvo uždaryta. Ji pa­kei­tė sa­vo sta­tu­są ir ta­po slau­gos ir glo­bos įstai­ga su sku­bios pa­gal­bos – priė­mi­mo, Die­nos sta­cio­na­ro ir Kon­sul­ta­ci­nės po­lik­li­ni­kos pa­slau­go­mis.

2019 m. liepos 9 d. atsinaujinusi Kuršėnų ligoninė paminėjo veiklos 70-metį.

2022 m. duomenimis, Kuršėnų ligoninėje vidutinis metinis lovų skaičius buvo 72, hospitalizuotų ligonių skaičius – 277.

Šaltiniai
---------

1. 1 2 3 4  Kuršėnų ligoninė dirba jau 70 metų *skrastas.lt*
2. ↑  Vyksta diskusijos dėl Kuršėnų ligoninės pertvarkos *kursenai.lt*
3. ↑  Kuršėnų ligoninė virto netipine slaugos įstaiga *kkz.lt*
4. ↑  Kuršėnų ligoninė minėjo veiklos 70-metį *rimabaskiene.lt*
5. ↑  Kuršėnų ligoninė atšventė 70-mečio jubiliejų *etaplius.lt*
6. ↑  Stacionaro lovų skaičius pagal lovų profilių grupes ir gydymo įstaigas. 413 Kuršėnų ligoninė *stat.hi.lt*

Nuorodos
--------

* Oficiali svetainė
* Kuršėnų ligoninės ir personalo reitingai *pincetas.lt*